Jeg bestiller i midten af juli en pakke uden omdeling, og får en mail fra Postdanmark den 16. juli om at jeg kan hente pakke nr. 00257059831559798827 i døgnboks nr.  5802 på Frisengårdsvej 7, 5800 nyborg fra den 17. Juli. Jeg møder op ved døgnboksen den 18. Juli om formiddagen, men det lykkes mig ikke at få fat i pakken, boksen kan hverken åbnes ved hjælp af de tilsendte koder eller ved brug af mit cpr.nr., ingen af scannerene virkede. 

Jeg tænker, at jeg vil prøve igen senere på dagen, men jeg er ærgerlig over, at bruge tid og benzin på turen. Om aftenen den 18. Juli møder jeg så op ved boksen igen, denne gang er min mand med. Der står i forvejen en kunde ved boksen, som fortæller, at han også er der for anden gang. Ingen af os kan få systemet til at virke. Vi ringer derfor til PostDanmark ved hjælp af knappen "hjælp". Vi taler med en kvindelig medarbejder, som bl.a. Spørger om vi har prøvet at anvende systemet manuelt, og den mulighed har vi jo rent faktisk ikke ????  Hun beder om vores telefonnr. Og fortæller, at vi vil blive ringet op, når boksen igen virker. Vi fortæller det kan vi ikke vente på, da vi skal på 14 dages ferie dagen efter, og at vi rent faktisk skal have pakken med. Endvidere mener vi, at det er fuldstændig uhørt, at vi skal møde op ved boksen for 3. Gang. På den måde bliver en pakke uden omdeling akkurat lige så dyr som en pakke med omdeling, vi har derfor efterhånden intet sparet ved at vælge uden omdeling. Vi beder derfor om at få pakke leveret til vores privat adresse inden vores afrejse dagen efter kl. 06.00.

Den kvindelige medarbejder lover, at sende en mail til den afdeling, der skal tage sig af at reparere boksen, men meddeler, at hun jo ikke kan stå inde for, hvordan denne afdeling vil tage sig af sagen?????

Vi tager hjem og hører intet!!  Og vi må konstatere da vi tager afsted næste morgen 19. juli kl. 06.00, at vi desværre ikke får pakken med på ferie. Ved 9.30 tiden samme dag bliver vi ringet op af en Bente fra Postdanmark. Hun fortæller, at nu er boksen ok igen, og at vi kan hente pakken. På det tidspunkt, holder vi ved færgehavnen i Frederikshavn, og er på vej til Norge. Vi fortæller at vi er på ferie og derfor ikke har mulighed for at hente pakken, og beder om, at den leveres på vores adresse. Bente tillader sig at bemærke, at det jo ikke hjælper noget, når vi ikke er hjemme - vi fortæller, at vi har modtagerflex samt at vores søn er hjemme til at tage imod pakken. Vi mener det er meget forkert af Bente, at blande sig i vores private dispositioner. Pakken opbevares kun i boksen indtil 31. juli, og der er vi endnu ikke hjemme fra ferie, men Bente fortæller at det ikke er muligt at forlænge "liggetiden", den opbevares kun i 14 dage i boksen. Vi beder derfor endnu en gang at få leveret pakken til vores adresse, da det er Postdanmarks ansvar, at boksen virker, og at det derfor også er Postdanmarks opgave, at få leveret pakken til kunden, når boksen ikke virker. Bente virker meget arrogant, og siger direkte, at "vi" jo ikke er herre over,  når boksene er ude af funktion, og vi spørger bare, hvem er så ansvarlig på døgnboksene, hvis PostDanmark ikke er det !!!!!. Efter megen diskussion frem og tilbage afslutter Bente pludselig samtalen med at sige " vi sørger for at pakken bliver afleveret på jeres adresse" og så smider Bente rent faktisk røret. 

Pakken bliver leveret nogle dage efter. Men vi har haft en meget dårlig oplevelse. Det personale vi har talt med har på ingen måde været servicemindet, men har virket uprofessionelt, arrogant, uvenligt og uforskammet. Personalets måde at opføre sig på fra starten, gjorde at vi selv blev aggressive og meget hurtigt gik i forsvarspostition. Vi ønsker at høre PostDanmark kommentar til denne oplevelse. 


Med venlig hilsen Birgitte skov Iversen